smcproject/ml-wiki-sentences huggingface dataset:
ട്രോയ് നഗരത്തിലൂടെ ഒഴുകിയിരുന്ന   സ്കമാന്ഡർ നദിപോലും തന്നാലാവും വിധം ട്രോജൻ സൈന്യത്തെ സഹായിക്കാനെത്തി .
ട്രോയ് നഗരം കത്തിച്ചാമ്പലായാലും ഒരൊറ്റട്രോജനേയും ജീവനോടിരിക്കാൻ തങ്ങളനുവദിക്കയില്ലെന്ന തങ്ങളുടെ ശപഥം   ഹീരയും അഥീനയും ആവർത്തിക്കുന്നു .
പ്രിയാമിന്റെ ഏറ്റവും ഇളയപുത്രൻ പോളിഡോറസിനെ അക്കിലിസ് വധിക്കുന്നു .
അക്കിലിസും ഹെക്റ്ററുമായുള്ള സംഘട്ടനത്തിന് ഇതു വഴിതെളിക്കുമ്പോൾ അഥീന അക്കിലിസിന്റേയും അപ്പോളോ ഹെക്റ്ററുടേയും സഹായത്തിനെത്തുന്നു .
വിജയം ആരുടേയും പിടിയിലൊതുങ്ങുന്നില്ല.
ഇരുവശത്തും അനേകം  പടയാളികൾ മരിച്ചു വീഴുന്നു, എന്നിട്ടും അക്കിലിസിന്റെ രോഷം  ശമിക്കുന്നില്ല.
പടയാളികളുടെ രക്തം വീണ് ഭൂമി ചുവന്നു, അക്കിലിസിന്റെ രഥചക്രങ്ങളും, ഇരിപ്പിടവും മാത്രമല്ല കൈകളും ചോരപുരണ്ടു  ചുവന്നുപോയി .
പർവം 21
അക്കിലിസിന്റെ നേതൃത്വത്തിൽ ഗ്രീക്കു സൈന്യം മുന്നേറിക്കൊണ്ടേയിരുന്നു.
മുന്നിൽക്കണ്ടവരെയൊക്കെ അക്കിലിസ് വെട്ടി വീഴ്ത്തി.
പ്രിയാമിന്റെ  മറ്റൊരു പുത്രൻ ലയ്ക്കണും വധിക്കപ്പെട്ടു .
അക്കിലിസിനെതിരായി  സാന്തസ് എന്ന് ദേവന്മാരും സമാന്ഡർ എന്ന് മനുഷ്യരും വിളിച്ചിരുന്ന ട്രോയിലെ  നദി പോലും പ്രക്ഷുബ്ധയായി.
തിരമാലകൾ ഉയർത്തിവീശി അക്കിലിസിനെ കുടുക്കി ചുഴിയിൽ പെടുത്താനുള്ള ശ്രമം നടത്തി .
അഥീനയും പൊസൈഡോണും ഹെഫേസ്റ്റസും ചേർന്ന് നദിയെ അടക്കി നിർത്തി .
അക്കിലിസിന്റെ കൊലവെറി നേരിടാനാവാതെ സംഭ്രാന്തരായ ട്രോജൻ പട നഗരോന്മുഖമായി ഓടി.
നഗരമതിലിലെ കാവൽപ്പുരയിലിരുന്ന് ഇതു കണ്ട പ്രിയാം നഗരവാതിലുകൾ  മലർക്കെ തുറന്ന് ട്രോജൻ പട്ടാളക്കാരെ എത്രയും പെട്ടെന്ന് അകത്തു കടത്താൻ ഉത്തരവിട്ടു.
അജിനോർ എന്ന ട്രോജൻ യോദ്ധാവിന്റെ മായാരുപത്തിൽ അപ്പോളോ തത്കാലം അക്കിലിസിന്റെ ശ്രദ്ധ തിരിച്ചു വിട്ടു .
സന്ദർഭം മുതലെടുത്ത് ട്രോജൻ പടയാളികൾ സ്വന്തം കോട്ടക്കകത്ത് സുരക്ഷിതരായി തിരിച്ചെത്തി പർവം 22
പക്ഷെ ദുർവിധി ഹെക്റ്ററെ അകത്തേക്കു കടക്കാൻ അനുവദിച്ചില്ല, അഥവാ അയാൾ അകത്തു കടക്കാൻ കൂട്ടാക്കിയില്ല .
ട്രോജൻ പടയുടെ തലവനായ താൻ അവസാനം വരെ പൊരുതുമെന്ന ഉറച്ച തീരുമാനവുമായി  ഹെക്റ്റർ ട്രോയ് നഗരത്തിന്റെ മഹാകവാടത്തിനു മുന്നിൽ നിലയുറപ്പിച്ചു.
പ്രിയാമും ഹെകൂബയും എത്രതന്നെ നിർബന്ധിച്ചിട്ടും ഹെക്റ്റർ കൂട്ടാക്കിയില്ല .
അക്കിലിസും ഹെക്റ്ററും ഏറ്റുമുട്ടി.
മൂന്നു തവണ അവർ ഒരുത്തരെയൊരുത്തർ നഗരമതിലിനു ചുറ്റുമായി, പൊതുവഴിയിലൂടെ  തുരത്തി .
ദേവലോകത്ത് സ്യൂസ് വിധിയുടെ സ്വർണതുലാത്തട്ടുകളുയർത്തി.
ഹെക്റ്ററുടെ തട്ട്  പാതാളത്തോളം താണുപോയി.
ഹെക്റ്ററുടെ സഹോദരൻ ഡയഫോബസിന്റെ രൂപത്തിൽ  അഥീനയെത്തി, ഹെക്റ്റർക്ക് അക്കിലിസിനെ നേരിടാൻ പ്രചോദനം നല്കി .
വിജയി ആരായാലും അയാൾ പരാജിതന്റെ ശവം അയാളുടെ ബന്ധുക്കൾക്ക് വിട്ടുകൊടുക്കണമെന്ന കരാർ ഹെക്റ്റർ മുന്നോട്ടു വെക്കുന്നു.
വിജയോന്മത്തനായ അക്കിലിസ് ഹെക്റ്ററുടെ ജഡം തേരിനു പിന്നിൽ കൊളുത്തിയിട്ട് വലിച്ചിഴക്കുന്നു ഫ്രാന്സ് മാഷ് വരച്ച ചിത്രത്തിന്റെ ഫോട്ടോകോപ്പി
പക്ഷേ, ചെന്നായ്ക്കളും ആട്ടിൻകുട്ടികളും തമ്മിൽ യാതൊരു വിധ കരാറും സാധ്യമല്ലെന്നായിരുന്നു ഹെക്റ്ററുടെ പ്രതികരണം .
ഇരുവരും തമ്മിൽ പോരാട്ടം തുടങ്ങുന്നു.
പട്രോക്ലിസിന്റെ ജഡത്തിൽ നിന്ന് ഊരിയെടുത്ത  പടച്ചട്ടയാണ് ഹെക്റ്റർ ധരിച്ചിരുന്നത്.
അതിൽ തൊണ്ടക്കുഴിക്കു സമീപം ഒരു വിടവുള്ള കാര്യം അക്കിലിസിനറിയാമായിരുന്നു.
അതിലൂടെ കുന്തമുനയിറക്കി അക്കിലിസ് ഹെക്റ്ററെ വധിക്കുന്നു.
തന്റെ ജഡം അച്ഛനമ്മമാരെ ഏല്പിക്കണമെന്ന് ഹെക്റ്റർ വീണ്ടും അഭ്യർഥിക്കുന്നു .
അതു നടക്കില്ലെന്നും ശരീരം നായ്ക്കൾക്ക് തീറ്റയായി ഇട്ടുകൊടുക്കുമെന്നും അക്കിലിസ് പ്രതിവചിക്കുന്നു .
നഗ്ന ജഡത്തിന്റെ പാദങ്ങളിൽ തുളയിട്ട്  അത്   തന്റെ രഥത്തിനു പുറകിൽ  അക്കി്ലിസ് കൊളുത്തിയിടുന്നു, എന്നിട്ട് അതും വലിച്ചുകൊണ്ട് നഗരത്തിനു ചുറ്റും പ്രദക്ഷിണം വെയ്ക്കുന്നു .
ഹെക്റ്ററുടെ മാതാപിതാക്കളും ട്രോജൻ നഗരവാസികളൊക്കേയും ഈ ഹൃദയഭേദകമായ കാഴ്ച കാണുന്നു .
പർവം 23
പട്രോക്ലിസിനെ ജഡം വീരോചിതമായ രീതിയിൽ ദഹിപ്പിക്കാനുള്ള ചടങ്ങുകൾക്കും ശവദാഹത്തോടനുബന്ധിച്ചുള്ള വിഭവസമൃദ്ധമായ വിരുന്നിനുമുള്ള ഒരുക്കങ്ങൾ ഗ്രീക്കു  കാമ്പിൽ ആരംഭിക്കുന്നു.
ഓക്കുമരത്തടികൾ കൊണ്ടുള്ള ചിതയിൽ പട്രോക്ലിസിന്റെ  ജഡത്തോടൊപ്പം യുദ്ധത്തടവുകാരായി പിടിച്ചെടുത്ത പന്ത്രണ്ട് ട്രോജൻയോദ്ധോക്കൾ ജീവനോടെ ദഹിപ്പിക്കപ്പെടുന്നു .
പിറ്റേന്ന് എരിഞ്ഞടങ്ങിയ ചിതയിൽ വീഞ്ഞുവീഴ്ത്തി പത്രോക്ലിസിന്റെ അസ്ഥികൾ ശേഖരിച്ച് സ്വർണകലശത്തിൽ നിക്ഷേപിക്കപ്പെടുന്നു .
പട്രോക്ലിസിന്റെ  ബഹുമാനാർഥം  നടത്തപ്പെട്ട കായികമത്സരങ്ങൾക്ക് അക്കിലിസ് അധ്യക്ഷത വഹിക്കുകയും സ്വന്തം ഭണ്ഡാരത്തിൽ നിന്ന്  ഒട്ടനവധി സമ്മാനങ്ങൾ വിതരണം ചെയ്യുകയും ചെയ്യുന്നു പർവം 24
പട്രോക്ലിസിന്റെ ചിത കെട്ടടങ്ങിയെങ്കിലും  അക്കിലിസിന്റെ രോഷം ശമിച്ചിരുന്നില്ല.
ശവമാടത്തിനു  ചുറ്റുമായി പലതവണ ഹെക്റ്ററുടെ ജഡം രഥത്തിൽ കൊളുത്തിയിട്ട് വലിച്ചിഴച്ചു .
ശവശരീരത്തോടുള്ള ഈ നിന്ദ ഹീരയേയും അഥീനയേയും ഒഴിച്ച് മറ്റു ദേവന്മാരെ അസ്വസ്ഥരാക്കി .
സ്യൂസ് തെറ്റിസു വഴി അക്കിലിസിന് നിർദ്ദേശം നല്കുന്നു- കഴിഞ്ഞ ഒമ്പതു ദീിവസങ്ങളായി നടക്കുന്ന ദുഃഖാചരണവും ഹെക്റ്ററുടെ നിർജീവശരീരത്തോടു ചെയ്യുന്ന ക്രൂരതയും അവസാനിപ്പിക്കണമെന്നും മോചനദ്രവ്യം സ്വീകരിച്ച്  ജഡം പ്രിയാമിന് നല്കണമെന്നും {sfn|Iliad|p=Book XXIV Lines 141-161}}.
അക്കിലിസ് സമ്മതിക്കുന്നു .
വിലപിടിച്ച കാഴ്ചവസ്തുക്കളുമായി ഭയാശങ്കകളില്ലാതെ അക്കിലിസിനെ ചെന്നു കണ്ട് ഹെക്റ്ററുടെ ജഡം  വീണ്ടെടുക്കാൻ പ്രിയാമിനും സ്യൂസ് സന്ദേശമയക്കുന്നു .
അളവില്ലാത്ത ദ്രവ്യവുമായി പ്രിയാം പുറപ്പെടുന്നു .
വഴികാട്ടിയായി ഒപ്പം നീങ്ങുന്ന ഹെർമിസ് ദേവൻ കാവൽക്കാരെ മയക്കിക്കിടത്തി, പ്രിയാമിനെ അക്കിലിസിന്റെ ശിബിരത്തിലെത്തിക്കുന്നു ..
മകന്റെ ഘാതകനോട്  യാചിക്കാനായി ശത്രുസങ്കേതത്തിലേക്ക് നിരായുധനായി എത്തിയ  വൃദ്ധനെക്കണ്ട് അക്കിലിസ് അസ്വസ്ഥനാകുന്നു .
ഹെക്റ്ററുടെ ജഡം കഴുകി വൃത്തിയാക്കി, പട്ടിൽപൊതിഞ്ഞ് തിരിച്ചേല്പിക്കാനുള്ള ഏർപ്പാടുകൾ ചെയ്യുന്നു .
ശത്രുത മറന്ന് ആഹാരം പങ്കിടാൻ അപേക്ഷിക്കുന്നു ..
തന്റെ ശിബിരത്തിൽ പ്രിയാം  വന്ന വിവരവും മോചനദ്രവ്യം നല്കിയ വിവരവും  അഗമെമ്നൺ അറിയാതിരിക്കാനുള്ള മുൻകരുതലുകൾ അക്കിലിസ് എടുക്കുന്നു ..
പ്രിയാമിന്റെ ഇച്ഛക്കനുസാരം ഒമ്പതു ദിവസത്തെ ദുഃഖാചരണവും പത്താം ദിവസത്തെ സദ്യയും പതിനൊന്നാം ദിവസത്തെ സ്മാരകനിർമ്മാണവും കഴിഞ്ഞ് പന്ത്രണ്ടാം ദിവസമേ യുദ്ധം പുനരാരംഭിക്കു എന്ന്  അക്കിലിസ് ഉറപ്പു നല്കുന്നു .
ഹെക്റ്ററുടെ ശവശരീരവുമായി പ്രിയാമിന്റെ രഥം നഗരവാതിൽ കടന്ന് അകത്തേക്കു പ്രവേശിക്കുന്നത് കണ്ട കസാൻഡ്ര വീട്ടുകാരേയും നഗരവാസികളേയും വിളിച്ചുണർത്തി.
അന്ഡ്രോമാഷിക്കും ഹെക്കൂബക്കുമൊപ്പം ഹെലനും വിലാപത്തിൽ പങ്കുകൊണ്ടു ..
ഒമ്പതു ദിവസം നീണ്ടു നിന്ന ദുഃഖാചരണത്തിനുശേഷം പക്കാം ദിവസം ശവദാഹം നടന്നു, പിറ്റേന്ന് വീഞ്ഞു വീഴ്തി കനൽ അണച്ചശേഷം സഹോദരരും സുഹൃത്തുക്കളും ചേർന്ന് അസ്ഥികൾ സ്വർണകലശത്തിൽ ശേഖരിച്ചു.
കലശം ഭൂമിക്കടിയിൽ നിക്ഷേപിച്ച് അതിനുമുകളിലായി പാറക്കല്ലുകൾ പാകി കുഴിമാടം പടുത്തുയർത്തി ..
ശേഷം കഥ
ഹെക്റ്ററുടെ മരണത്തോടെ ഇലിയഡ് അവസാനിക്കുന്നു.
അക്കിലിസിന്റെ മരണത്തേയോ  ട്രോയുടെ പതനത്തേയോ പറ്റി ഹോമർ വിവരിക്കുന്നില്ല.
ഇലിയഡിന്റെ രണ്ടാം ഭാഗമെന്ന് വിശേഷിപ്പിക്കപ്പെടുന്ന ഒഡീസ്സി പിന്നേയുംപത്തു വർഷങ്ങൾക്കു ശേഷമുളള കഥയാണ്.
കഥാനായകൻ ഒഡീസ്സസും, പ്രമേയം ഒഡീസ്സസിന്റെ സാഹസികയാത്രകളുമാണ്.
ഹെലൻ മെനിലോസിന്റെ പത്നിയായി കുടുംബജീവിതം നടത്തുന്നതായി വിവരണമുണ്ട് .
തന്റെ സാഹസികയാത്രകൾക്കിടയിൽ പരലോകവാതിൽക്കലെത്തിയ  ഒഡീസ്സസ് അവിടെവെച്ച്  ആഗമെമമ്നൺ, അജാക്സ്, അക്കിലിസ്, കസാൻഡ്ര എന്നീ  പ്രേതാത്മക്കളെ കണ്ടതായി ഹോമർ വിവരിക്കുന്നു.
ബി.സി അഞ്ചാം നൂറ്റാണ്ടിൽ ഗ്രീക്കുനാടകരംഗം സജീവമായ കാലഘട്ടത്തിൽ  നാടകകൃത്തുക്കൾ സ്വന്തം ഭാവനാവിലാസമനുസരിച്ച് കഥകൾ മെനഞ്ഞെടുത്തു.
ആഗമെമ്നണിന്റെ ഭാഗധേയങ്ങൾ എസ്കിലസ് തന്റെ ആഗമെംനൺ എന്ന നാടകത്തിൽ സങ്കല്പിച്ചെടുക്കുന്നു.
അകിലിസിനെ കേന്ദ്രകഥാപാത്രമാക്കി  എസ്കിലസ് എഴുതിയ മൂന്നു നാടകങ്ങൾ ഏതാണ്ട് മുഴുവനായും നഷ്ടമായിരിക്കുന്നു.
അജാക്സിന്റെ ആത്മഹത്യയാണ് സോഫോക്ലിസിന്റെ അജാക്സ് എന്ന ദുരന്തനാടകത്തിലെ പ്രമേയം.
ട്രോജൻകുതിരയേയും  ട്രോയ് നഗരത്തിന്റെ പതനത്തേയും പറ്റി വിശദമായി  വിവരിക്കപ്പെടുന്നത് വേർജിലിന്റെ അനിയഡിലാണ്.
ട്രോയ്നഗരത്തിന്റെ പതനത്തിനുശേഷം  ട്രോജൻ രാജവനിതകൾക്ക് എന്തു സംഭവിച്ചിരിക്കുമെന്ന് ട്രോജൻ വനിതകൾ , ഹെകൂബ, ആൻഡ്രോമാഷെ  എന്നീ ദുരന്തനാടകങ്ങളിൽ യൂറിപ്പിഡിസ് വിഭാവനം ചെയ്യുന്നു.
ഗ്രന്ഥസൂചിക The Iliad of Homer  Translated into English blank verse by William C Bryant Homer and the English Metre: An essay on translating of Iliad and Odyssey By W.G Barter
ഇലിയാമ്ന തടാകം
ഇലിയാമ്ന തടാകം, തെക്കുപടിഞ്ഞാറൻ അലാസ്കയിൽ , സെൽഡോവിയയ്ക്ക് ഏകദേശം 100 മൈൽ (160 കിലോമീറ്റർ) പടിഞ്ഞാറ് ഭാഗത്തായി, ക്വിച്ചാക്ക് ഉൾക്കടലിനും കുക്ക് ഇടക്കടലിനുമിടയിലായി, അലാസ്ക അർദ്ധദ്വീപിൻറെ  വടക്കേയറ്റത്തു സ്ഥിതിചെയ്യുന്ന ഒരു തടാകമാണ്.
ഇത് അലാസ്കയിലെ ഏറ്റവും വലുതും അമേരിക്കൻ ഐക്യനാടുകളിലെ എട്ടാമത്തെ വലിയ തടാകവും വടക്കേ അമേരിക്കയിലാകമാനമായി ഇരുപത്തിനാലാം സ്ഥാനവുമുള്ള തടാകമാണ്.
ഏകദേശം 2,600 ചതുരശ്ര കിലോമീറ്റർ (1,000 ചതുരശ്ര മൈൽ) പ്രദേശത്തായി വ്യാപിച്ചു കിടക്കുന്ന ഈ തടാകം 77 മൈൽ (124 കിലോമീറ്റർ) നീളവും 22 മൈൽ (35 കിലോമീറ്റർ) വീതിയുമുണ്ട്.
ഇലിയാമ്ന തടാകത്തിൻറെ, പരമാവധി ആഴം 988 അടി (301 മീറ്റർ) ആണ്.
ക്വിച്ചാക്ക് നദിയിലൂടെ ഈ തടാകത്തിലെ വെള്ളം ബ്രിസ്റ്റോൾ ഉൾക്കടലിലേക്ക് ഒഴുകുന്നു.
അവലംബം 1 2 3 U.S. Geological Survey Geographic Names Information System: ഇലിയാമ്ന തടാകം 1 2 3 4 5 6 7 8 ↑
കുട്ടിക്കര ഭഗവതി ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
മൂവാരി സമുദായക്കാരുടെ പ്രധാനക്ഷേത്രങ്ങളിലൊന്നായ പഴയങ്ങാടിക്കടുത്തുളള വെങ്ങര മൂലക്കീൽ കുട്ടിക്കര ഭഗവതി ക്ഷേത്രത്തിലെ പ്രധാന തെയ്യക്കോലമാണ് കുട്ടിക്കര ഭഗവതി .
മലയാള മാസം മകരം 26 മുതൽ കുംഭം 2 വരെയാണ് ഇവിടെ കളിയാട്ടം നടത്താറ്.
വലിയ മുടിയാണ് കുട്ടിക്കര ഭഗവതിയുടെ കോലത്തിന്.
കുന്നരു ദേശത്തെ നമ്പൂതിരിമാർ മൂലക്കീൽ പുഴയ്ക്ക് ഇക്കരെ അവരുടെ പരദേവതയായ വെള്ളാർകുളങ്ങര ഭഗവതിയെയും സോമേശ്വരിയെയും ആരാധിച്ചിരുന്നു.
ഇല്ലത്തുനിന്ന് ഇക്കരെ ദീപം തെളിയിക്കാൻ ഇല്ലത്തെ ഒരു ബ്രാഹ്മണ ബാലിക പതിവായി വരാറുണ്ടായിരുന്നു.
ഒരിക്കൽ വിളക്ക് വയ്ക്കാൻ വന്ന പെൺകുട്ടി കനത്ത പേമാരിയിൽ ആരോരും തുണയില്ലാതെ ഒറ്റപ്പെടുന്നു.
താൻ വിളക്ക് കത്തിച്ചാരാധിക്കുന്ന ദൈവങ്ങളെ അവൾ കരഞ്ഞ് വിളിക്കുകയും തായ്പരദേവതമാർ ആ കുട്ടിയെ ശ്രീകോവിലിനുള്ളിലസുരക്ഷിതയാക്കുകയും ജന്മനാ ലക്ഷ്മിചൈതന്യമുള്ള കുട്ടിയെ തങ്ങൾക്കൊപ്പം ഇരിപ്പിടം നൽകി ദൈവമായി അവരോധിക്കുകയും ചെയ്തു.
ഈ സമയം കുട്ടിയെ അന്വേഷിച്ചെത്തിയവർ വിവരമറിയുകയും അക്കരെ കാത്തുനിന്നവരോട് "കുട്ടി ഇക്കരെ " എന്ന് വിളിച്ചു പറയുകയും ചെയ്തുവത്രെ.
ആ വാക്യം ലോപിച്ച് പിന്നീട് അത് കുട്ടിക്കര എന്നായി എന്നാണ് ഐതിഹ്യം.
ആദ്യ കാലത്ത് നമ്പൂതിരിമാരായിരുന്നു ക്ഷേത്രം നടത്തിപ്പുകാർ.
പിന്നീട് ഈ ക്ഷേത്രം മൂവാരിമാർക്കു നൽകുകയായിരുന്നു.
വിളക്കു വയ്ക്കാൻ വന്ന പെൺകുട്ടിയെ കുട്ടിക്കര ഭഗവതിയായി കെട്ടിയാടിക്കുന്ന സമയത്ത് തായ്പരദേവതമാരെയും കെട്ടിയാടിക്കുന്നു.
ഈ തെയ്യക്കോലങ്ങൾക്കു പുറമേ അനവധി തെയ്യങ്ങൾ ഈ ക്ഷേത്രത്തിലുണ്ട്.
കുട്ടിക്കര ചാമുണ്ഡിയും അടുത്തില പള്ളിപെരുമലയനും
ആയിരംതെങ്ങ്,പങ്ങടം നീലങ്കൈ ,വെങ്ങര കിഴക്കറ,വെങ്ങര കുട്ടിക്കര ഇവയാണ് മൂവാരി സമുദായത്തിൻറെ സുപ്രധാനമായ കഴകങ്ങൾ.
ചാമുണ്ഡിയാണ് ഇവിടുത്തെ പ്രധാന പരദേവത.
ആയിരംതെങ്ങിൽ ആഴിതീരം ചാമുണ്ഡിയെന്നും നീലങ്കൈയിൽ നീലങ്കൈ ചാമുണ്ടിയെന്നും കുട്ടിക്കരയിൽ കുട്ടിക്കര ചാമുണ്ടിയെന്നും കിഴക്കറക്കാവിൽ കിഴക്കറ ചാമുണ്ഡി എന്നിങ്ങനെ കെട്ടിയാടുന്നു.
ഈ ദേവതമാരാണു അതതു കാവുകളിൽ മേൽപ്പറമ്പിൽ ഭഗവതിക്കൊപ്പം വയലാട്ടമാടുക.
സവിശേഷമായ മറ്റൊരു കാര്യം മറ്റു മൂന്നിടങ്ങളിലും ചാമുണ്ടി പുറത്തട്ടു മുടിയുള്ള അമ്മ പരദേവതയാണെങ്കിൽ കുട്ടിക്കര അത് പുരുഷദൈവമാണ്.
ലോകാദിനാഥനാം വിഷ്ണുമൂർത്തിയെയാണ് കുട്ടിക്കര ചാമുണ്ടിയായി കെട്ടിയാടുന്നത്‌.
എന്നാൽ ഒരുകാലം വരെ കുട്ടിക്കര ചാമുണ്ടിയായി കെട്ടിയാടിയിരുന്ന തെയ്യം മറ്റു മൂന്നു കഴകങ്ങൾക്കും സമാനമായി പുറത്തട്ടു മുടിയണിഞ്ഞ, വെളിമ്പൻ ഉടയാടകൾ അണിഞ്ഞ അമ്മ ചാമുണ്ഡി തന്നെയായിരുന്നു.
പിന്നെ അത് വിഷ്ണുമൂർത്തിയായി മാറ്റി കെട്ടിയാടപ്പെടുകയായിരുന്നു എന്ന് ചരിത്രയാഥാർഥ്യം.
വെറുതെയൊരു രസത്തിന് അല്ലെങ്കിൽ കാഴ്ചഭംഗിക്ക് വേണ്ടിയായിരുന്നില്ല ഇങ്ങനെയൊരു തെയ്യം മാറ്റിക്കെട്ടൽ.
മഹാസ്വാതികനായ, കേൾവിക്കേട്ട തെയ്യക്കാരനായ അന്നത്തെ അടുത്തില പള്ളിപ്പെരുമലയൻറെ അചഞ്ചഭക്തിയുടെയും ആത്മവിശ്വാസത്തിൻറെയും ഇച്ഛാശക്തിയുടെയും കരളുറപ്പിൻറെയും കഥ ഈ തെയ്യം മാറ്റിക്കെട്ടലിലുണ്ട്.
അടുത്തില പള്ളിപ്പെരുമലയനെ ഒരിക്കൽ പരദേവതമാർ പരീക്ഷിച്ചത്രേ.
നാടെങ്ങും കളിയാട്ടത്തിൻറെ നിരവൃതികൾ നിറയുന്ന ഒരുകാലം.
കുട്ടിക്കര ഭഗവതി ക്ഷേത്രത്തിലും തെയ്യം കുറിച്ചു.
മലയർക്ക് വേണ്ടി അടുത്തില പള്ളിപ്പെരുമലയൻ അടയാളം വാങ്ങി.
തെയ്യക്കോപ്പുകൾ മറ്റുള്ളവരിൽ നിന്നും കടം വാങ്ങി ഉപയോഗിക്കുന്ന ഒരു കാലമായിരുന്നു അന്നത്തേത്.
കുട്ടിക്കരയിലെ കളിയാട്ടത്തീയതി അടുത്തു.
പെരുമലയൻ ചാമുണ്ടിയുടെ അണിയലത്തിനായി പോയി.
പക്ഷെ അണിയലം എവിടെയും കിട്ടാനില്ല.
നാട്ടിലും നാട്ടിനു പുറത്തും അന്വേഷിച്ചു, പക്ഷേ എങ്ങും കളിയാട്ടം കൊടുമ്പിരിക്കൊള്ളുന്ന കാലമായതിനാൽ ചാമുണ്ടിയുടെ അണിയലം എങ്ങും കിട്ടാത്ത അവസ്ഥ.
കുട്ടിക്കരയിലേക്ക് കളിയാട്ടത്തിനു പോകാനുള്ള സമയമടുത്തു.
പക്ഷേ ചാമുണ്ടിയുടെ അണിയലം കിട്ടാതെ എങ്ങനെ കുട്ടിക്കര ചാമുണ്ടി കെട്ടിയാടും?
പക്ഷേ പെരുമലയൻ ആത്മവിശ്വാസം കൈവിട്ടില്ല.
കുലദേവതയും പരദേവതയുമാം പൊട്ടൻതെയ്യത്തെ മനസ്സിൽ വിളിച്ച് തൻറെ പകലുണ്ടായിരുന്ന വിഷ്ണുമൂർത്തിയുടെ തെയ്യക്കോപ്പുകളുമെടുത്ത്, പരിവാരങ്ങളെയും കൂട്ടി പെരുമലയൻ കുട്ടിക്കരയിലെത്തി.
കാവിലെ ഭാരവാഹികളോട് തൻറെ അവസ്ഥ ബോധിപ്പിച്ചു , ചാമുണ്ടിക്ക് പകരം വിഷ്ണുമൂർത്തി കെട്ടിയാടാനുള്ള അനുവാദം ചോദിച്ചു.
എതിർപ്പുകൾ ധാരാളമുണ്ടായി.
പക്ഷേ തെയ്യം കെട്ടാതിരിക്കാനും കഴിയില്ല ഒരു തെയ്യത്തിന് പകരം മറ്റൊന്ന് കെട്ടിക്കാനും കഴിയില്ല എന്ന സ്തിഥി.
ഒടുവിൽ പ്രശ്നപരിഹാരത്തിനായി മൂവാരി കാരണവന്മാർ ജ്യോതിഷനെ വിളിച്ചു.
കണിശൻ കവടി നിർത്തിനോക്കി, കുട്ടിക്കര ചാമുണ്ടിക്ക് പകരം വിഷ്ണുമൂർത്തി കെട്ടിയാടുന്നതിൽ കാവിൽ കുടിയിരിക്കുന്ന ധർമ്മദൈവങ്ങൾക്ക് പരിപൂർണ്ണസമ്മതം എന്നായിരുന്നു പ്രശ്നവിധി.
കാവുടമകളെയും അടുത്തില പള്ളിപ്പെരുമലയനയെയും ഭക്തജനങ്ങളെയും ആഹ്ലാദഭരിതരാക്കി ജ്യോതിഷവചനം.
തികഞ്ഞ ഭക്തിയോടെ, പരദേവതമാരുടെ അനുഗ്രഹത്തോടെ അന്ന് ചരിത്രത്തിലാദ്യമായി ചാമുണ്ടിക്ക് പകരം കുട്ടിക്കരയിൽ വിഷ്ണുമൂർത്തി കെട്ടിയാടി.
അന്നത്തെ അടുത്തില പള്ളിപ്പെരുമലയൻറെ ഉപാസനാവിജയം എന്ന് ഈ തെയ്യം മാറ്റിക്കെട്ടലിനെ വിശേഷിപ്പിക്കാം.
കറകളഞ്ഞ ഭക്തിയും ആത്മാർപ്പണവും അളവറ്റ ദൈവാനുഗ്രഹവും മുഖമുദ്രയാക്കിയ അദ്ദേഹത്തിൻറെ മഹത് വ്യക്തിത്വത്തിന് താൻ കെട്ടിയാടുന്ന തെയ്യക്കോലങ്ങൾ നൽകിയ പരമോന്നത ബഹുമതി എന്നും ഈ സംഭവത്തെ വിശേഷിപ്പിക്കാവുന്നതാണ്.
കുട്ടിക്കാനം പഴയ വേനൽക്കാല കൊട്ടാരം (സമ്മർ പാലസ്) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സമ്മർപാലസിലെ നടുമുറ്റം.
തിരുവിതാംകൂർ രാജാക്കന്മാർ താമസിച്ചിരുന്ന മുറി
തിരുവിതാംകൂർ രാജാവ് ആയിരുന്ന ശ്രീമൂലം തിരുനാൾ മഹാരാജാവ് 1860 ൽ പണി കഴിപ്പിച്ച റെസിഡൻസിയാണ് ഇത്.
J Dമൺറോ എന്ന യൂറോപ്യനായ കാർഡമം സൂപ്രണ്ടിന്റെ നേതൃത്വത്തിലാണ് ഇത് പണി കഴിപ്പിച്ചത്.1920 ന് ശേഷം തിരുവിതാംകൂർ രാജാവിൻ്റെയും റാണിയുടെയും വേനൽക്കാല വസതിയായി മാറി.
ശ്രീ ചിത്തിര തിരുനാൾ മഹാരാജാവ് സ്ഥാനമേറ്റ ശേഷം ഇത് അദ്ദേഹത്തിന്റെ  രാജ വസതിയായി മാറി.
മഹാറാണിക്കായി തൊട്ടടുത്ത് തന്നെ ഒരു വലിയ ബംഗ്ലാവ് വാങ്ങി.
ഈ ബംഗ്ലാവ് പിന്നീട് അമ്മച്ചിക്കൊട്ടാരം എന്ന പേരിൽ വിളിക്കപ്പെട്ടു.
അത് ഒരു സ്വകാര്യ വ്യക്തി പിന്നീട് വാങ്ങി സ്വന്തം ബംഗ്ലാവ് ആക്കി ഉപയോഗിച്ച് പോന്നു.
സമ്മർ പാലസ് കെട്ടിടം പിന്നീട് സ്വകാര്യ വ്യക്തികൾക്ക് കൈമാറ്റം ചെയ്യപ്പെട്ടു.
അവർ 2010 മുതൽ സിനിമാ ഷൂട്ടിംഗിന് ഈ കൊട്ടാരം വിട്ടുകൊടുത്ത ശേഷമാണ്, ഈ കൊട്ടാരത്തെക്കുറിച്ച് പുറം ലോകം അറിഞ്ഞത്.
പക്ഷേ അതിന്ഈശേഷം  വേനൽ കൊട്ടാരത്തെ അമ്മച്ചിക്കൊട്ടാരം എന്ന പേരിൽ തെറ്റായി വിളിച്ചു വരുന്നു.
കുമളി റോഡിൽ കുട്ടിക്കാനത്തിന് സമീപത്താണ് ഈ കൊട്ടാരം.
കാൽനടയായി കെ.എ.പി. ബറ്റാലിയന് സമീപത്തുനിന്ന് കാട്ടിലൂടെ ഇവിടെത്താം.
ഇപ്പോൾ ബാംഗ്ലൂർ ആസ്ഥാനമായ ഒരു ഐ റ്റി കമ്പനിയുടെ ഉടമസ്ഥതയിലാണീ ബംഗ്ലാവ് .
അകത്തളം കുറിപ്പ്2 കുറിപ്പ്2 കുറിപ്പ്1 കുറിപ്പ്2 അവലംബം ↑ https://archives.mathrubhumi.com/travel/travel-blog/ammachikkottaram-in-kuttikkanam-1.2644575
കുട്ടികളുടെ അവകാശങ്ങൾ ഇംഗ്ലീഷ് വിലാസം https://ml.wikipedia.org/wiki/Children%27s_rights Rights Theoretical distinctions Claim rights and liberty rights Individual and group rights Natural rights and legal rights Negative and positive rights Human rights Civil and political Economic, social and cultural Three generations Rights by beneficiary Accused Animals Children Consumers Creditors Deaf Disabled Elders Farmers Humans Natives Intersex Kings LGBT ( Transgender ) Men Minorities Parents ( Mothers , Fathers ) Patients Peasants Plants Prisoners States Students Victims Women Workers Youth Other groups of rights Assembly Association Asylum Civil liberties Digital Education Fair trial Food Free migration Health Housing Linguistic Movement Property Reproductive Rest and leisure Self defense Self-determination of people Speech Sexuality Water and sanitation ക സ തി
പ്രായപൂർത്തിയാകാത്തവർക്ക് നൽകുന്ന പ്രത്യേക സംരക്ഷണത്തിന്റെയും പരിചരണത്തിന്റെയും അവകാശങ്ങളിൽ പ്രത്യേക ശ്രദ്ധ നൽകുന്ന മനുഷ്യാവകാശങ്ങളുടെ ഒരു ഉപവിഭാഗമാണ് കുട്ടികളുടെ അവകാശങ്ങൾ .
(യുവജനാവകാശങ്ങളുമായി തെറ്റിദ്ധരിക്കേണ്ടതില്ല).
1989 ലെ കൺവെൻഷൻ ഓൺ ദി റൈറ്റ്സ് ഓഫ് ദി ചൈൽഡ് (CRC) "മജോറിറ്റി നേരത്തെ നേടുന്നില്ലെങ്കിൽ കുട്ടിക്ക് ബാധകമായ നിയമമനുസരിച്ച് പതിനെട്ട് വയസ്സിന് താഴെയുള്ള ഏതൊരു മനുഷ്യനും" ഒരു കുട്ടിയായി നിർവചിക്കുന്നു.
കുട്ടികളുടെ അവകാശങ്ങളിൽ മാതാപിതാക്കളുമായി സഹവസിക്കുന്നതിനുള്ള അവരുടെ അവകാശം, മനുഷ്യ സ്വത്വം, ശാരീരിക സംരക്ഷണം, ഭക്ഷണം, സാർവത്രിക സർക്കാർ ശമ്പളമുള്ള വിദ്യാഭ്യാസം, ആരോഗ്യ സംരക്ഷണം, കുട്ടിയുടെ പ്രായത്തിനും വികാസത്തിനും അനുയോജ്യമായ ക്രിമിനൽ നിയമങ്ങൾ എന്നിവയ്ക്കുള്ള അടിസ്ഥാന ആവശ്യങ്ങളും ഉൾപ്പെടുന്നു.
കുട്ടിയുടെ പൗരാവകാശങ്ങൾ, കുട്ടിയുടെ വംശം, ലിംഗഭേദം, ലൈംഗിക ആഭിമുഖ്യം, ലിംഗ സ്വത്വം, ദേശീയ ഉത്ഭവം, മതം, വൈകല്യം, നിറം, വംശം അല്ലെങ്കിൽ മറ്റ് സവിശേഷതകൾ എന്നിവയുടെ അടിസ്ഥാനത്തിൽ വിവേചനത്തിൽ നിന്നുള്ള സ്വാതന്ത്ര്യം എന്നിവ ഉൾക്കൊള്ളുന്നു.
"ദുരുപയോഗം" എന്നത് ചർച്ചാവിഷയമാണെങ്കിലും, കുട്ടികളുടെ അവകാശങ്ങളുടെ വ്യാഖ്യാനങ്ങൾ കുട്ടികളെ ശാരീരികമായും മാനസികമായും വൈകാരികമായും ദുരുപയോഗത്തിൽ നിന്ന് കുട്ടികളെ മുക്തരാക്കുന്നതിനുള്ള സ്വയംഭരണ പ്രവർത്തനത്തിനുള്ള കഴിവ് പ്രാബല്യത്തിൽ കൊണ്ടുവരുന്നു.
മറ്റ് നിർവചനങ്ങളിൽ പരിചരണത്തിനും പോഷണത്തിനുമുള്ള അവകാശങ്ങളും ഉൾപ്പെടുന്നു.
"കൗമാരപ്രായക്കാർ", "കൗമാരക്കാർ", അല്ലെങ്കിൽ "യുവജനങ്ങൾ" എന്നിങ്ങനെയുള്ള യുവാക്കളെ വിവരിക്കുന്നതിന് അന്താരാഷ്ട്ര നിയമത്തിൽ മറ്റ് പദങ്ങളുടെ നിർവചനങ്ങളൊന്നുമില്ല എന്നാൽ കുട്ടികളുടെ അവകാശ പ്രസ്ഥാനം യുവാക്കളുടെ അവകാശ പ്രസ്ഥാനത്തിൽ നിന്ന് വ്യത്യസ്തമായി കണക്കാക്കപ്പെടുന്നു.
കുട്ടികളുടെ അവകാശങ്ങൾ നിയമം, രാഷ്ട്രീയം, മതം, ധാർമികത തുടങ്ങിയ മേഖലകളിൽ വ്യാപിച്ചുകിടക്കുന്നു.
ന്യായീകരണങ്ങൾ മെക്സിക്കോയിലെ മെറിഡയിലെ തെരുവുകളിൽ "ക്ലോക്ക് ബോയ്" ആയി ജോലി ചെയ്യുന്ന ഒരു ആൺകുട്ടി
[ഇവിടെ] കുട്ടികളുടെ വ്യതിരിക്തമായ നിലയും പ്രത്യേക ആവശ്യകതകളും അംഗീകരിക്കുന്ന, പൊതുവായതും ശിശു-നിർദ്ദിഷ്ടവുമായ ഉടമ്പടിയും 'സോഫ്റ്റ് ലോ'യും  മനുഷ്യാവകാശ നിയമത്തിന്റെ ഒരു കൂട്ടമാണ്.
[കുട്ടികൾ], അവരുടെ പ്രത്യേക ദുർബലതയും ഭാവി തലമുറ എന്ന നിലയിലുള്ള അവരുടെ പ്രാധാന്യവും കാരണം, പൊതുവെ പ്രത്യേക നടപടിക്ക് അർഹതയുണ്ട്.
കൂടാതെ, അപകട സാഹചര്യങ്ങളിൽ, സഹായവും സംരക്ഷണവും സ്വീകരിക്കുന്നതിൽ മുൻഗണനയുണ്ട്.
— ജെന്നി കുപ്പർ, സായുധ സംഘട്ടനത്തിൽ ചൈൽഡ് സിവിലിയൻസ് സംബന്ധിച്ച അന്താരാഷ്ട്ര നിയമം (1997, ക്ലാരൻഡൻ പ്രസ്സ് )
നിയമപ്രകാരം പ്രായപൂർത്തിയാകാത്തവർ എന്ന നിലയിൽ, ലോകത്തിലെ അറിയപ്പെടുന്ന ഏതെങ്കിലും അധികാരപരിധിയിൽ കുട്ടികൾക്ക് സ്വയംഭരണമോ സ്വയം തീരുമാനമെടുക്കാനുള്ള അവകാശമോ ഇല്ല.
പകരം, മാതാപിതാക്കൾ, സാമൂഹിക പ്രവർത്തകർ, അധ്യാപകർ, യുവജന പ്രവർത്തകർ, മറ്റുള്ളവർ എന്നിവരുൾപ്പെടെയുള്ള അവരുടെ മുതിർന്ന പരിചരണകർക്ക് സാഹചര്യങ്ങൾക്കനുസരിച്ച് ആ അധികാരം നിക്ഷിപ്തമാണ്.
ഈ അവസ്ഥ കുട്ടികൾക്ക് അവരുടെ സ്വന്തം ജീവിതത്തിൽ വേണ്ടത്ര നിയന്ത്രണം നൽകുകയും അവർ ദുർബലരാകുകയും ചെയ്യുന്നുവെന്ന് ചിലർ വിശ്വസിക്കുന്നു.
ലൂയിസ് അൽത്തൂസർ ഈ നിയമസംവിധാനത്തെ "അടിച്ചമർത്തുന്ന ഭരണകൂട ഉപകരണങ്ങൾ" എന്ന് വിശേഷിപ്പിക്കുന്നു.
കുട്ടികളുടെ ധനഹീനത, വിദ്യാഭ്യാസ അവസരങ്ങളുടെ അഭാവം, ബാലവേല എന്നിവയിലൂടെ മുതിർന്നവർ കുട്ടികളെ ദുരുപയോഗം ചെയ്യുകയും ചൂഷണം ചെയ്യുകയും ചെയ്യുന്ന രീതികൾ മറച്ചുവെക്കാൻ ഗവൺമെന്റ് നയം പോലുള്ള ഘടനകൾ ചില വ്യാഖ്യാതാക്കൾ നടത്തിയിട്ടുണ്ട്.
ഈ വീക്ഷണത്തിൽ, കുട്ടികളെ ഒരു ന്യൂനപക്ഷ വിഭാഗമായി കണക്കാക്കണം.
അവരോട് സമൂഹം എങ്ങനെ പെരുമാറുന്നു എന്ന് പുനർവിചിന്തനം നടത്തേണ്ടതുണ്ട്.
എല്ലാ പ്രായത്തിലും അവകാശങ്ങളും കടമകളും അംഗീകരിക്കപ്പെടേണ്ട സമൂഹത്തിലെ പങ്കാളികളായി കുട്ടികളെ അംഗീകരിക്കേണ്ടതുണ്ടെന്ന് ഗവേഷകർ തിരിച്ചറിഞ്ഞു.
കുട്ടികളുടെ അവകാശങ്ങളുടെ ചരിത്രപരമായ നിർവചനങ്ങൾ ഫറവോന്റെ മകൾ ഒഴുകുന്ന കൊട്ടയിൽ കുഞ്ഞ് മോശയോട് കരുണ കാണിക്കുന്നു.
(എബ്രായ കുഞ്ഞുങ്ങളെ കൊല്ലാൻ അവളുടെ പിതാവ് ഉത്തരവിട്ടിരുന്നു.)
സർ വില്യം ബ്ലാക്ക്‌സ്റ്റോൺ (1765-9) പരിപാലനം, സംരക്ഷണം, വിദ്യാഭ്യാസം തുടങ്ങി കുട്ടിയോടുള്ള മാതാപിതാക്കളുടെ മൂന്ന് കടമകൾ അംഗീകരിച്ചു.
ആധുനിക ഭാഷയിൽ, മാതാപിതാക്കളിൽ നിന്ന് ഇവ സ്വീകരിക്കാൻ കുട്ടിക്ക് അവകാശമുണ്ട്.
കുട്ടികളുടെ അവകാശങ്ങളുടെ ജനീവ പ്രഖ്യാപനം ലീഗ് ഓഫ് നേഷൻസ് അംഗീകരിച്ചു (1924).
ഇത് സാധാരണ വികസനത്തിനുള്ള ആവശ്യകതകൾ സ്വീകരിക്കാനുള്ള കുട്ടിയുടെ അവകാശം, വിശക്കുന്ന കുട്ടിയുടെ ഭക്ഷണം, രോഗിയായ കുട്ടിയുടെ ആരോഗ്യം സ്വീകരിക്കാനുള്ള അവകാശം എന്നിവ പ്രസ്താവിച്ചു.
പരിചരണം, പിന്നോക്കം നിൽക്കുന്ന കുട്ടിയുടെ അവകാശം, അനാഥർക്ക് അഭയം നൽകാനുള്ള അവകാശം, ചൂഷണത്തിൽ നിന്നുള്ള സംരക്ഷണത്തിനുള്ള അവകാശം എന്നിവയാണ്.
യുണൈറ്റഡ് നേഷൻസ് സാർവത്രിക മനുഷ്യാവകാശ പ്രഖ്യാപനം (1948) ആർട്ടിക്കിൾ 25(2)-ൽ "പ്രത്യേക സംരക്ഷണത്തിനും സഹായത്തിനും" മാതൃത്വത്തിന്റെയും കുട്ടിക്കാലത്തിന്റെയും ആവശ്യകതയും "സാമൂഹിക സംരക്ഷണത്തിനുള്ള" എല്ലാ കുട്ടികളുടെയും അവകാശവും അംഗീകരിച്ചു.
ഐക്യരാഷ്ട്രസഭയുടെ പൊതുസഭ കുട്ടികളുടെ അവകാശങ്ങളുടെ പ്രഖ്യാപനം (1959) അംഗീകരിച്ചു.
അതിൽ കുട്ടികളുടെ അവകാശങ്ങൾ സംരക്ഷിക്കുന്നതിനുള്ള പത്ത് തത്വങ്ങൾ അവതരിപ്പിച്ചു.
അവകാശങ്ങളുടെ സാർവത്രികത, പ്രത്യേക സംരക്ഷണത്തിനുള്ള അവകാശം, വിവേചനത്തിൽ നിന്നുള്ള സംരക്ഷണത്തിനുള്ള അവകാശം എന്നിവ മറ്റ് അവകാശങ്ങൾക്കൊപ്പം ഇതിൽ ഉൾപ്പെടുന്നു.
കുട്ടികളുടെ അവകാശങ്ങൾ നിർവചിക്കുന്നതിലെ സമവായം കഴിഞ്ഞ അമ്പത് വർഷങ്ങളിൽ കൂടുതൽ വ്യക്തമാണ്.
1973-ൽ ഹിലാരി ക്ലിന്റൺ (അന്ന് ഒരു അറ്റോർണി) എഴുതിയ ഒരു പ്രസിദ്ധീകരണം കുട്ടികളുടെ അവകാശങ്ങൾ "ഒരു നിർവചനം ആവശ്യമുള്ള ഒരു മുദ്രാവാക്യം" ആണെന്ന് പ്രസ്താവിച്ചു.
ചില ഗവേഷകർ പറയുന്നതനുസരിച്ച്, കുട്ടികളുടെ അവകാശങ്ങൾ എന്ന ആശയം ഇപ്പോഴും കൃത്യമായി നിർവചിക്കപ്പെട്ടിട്ടില്ല.
കുട്ടികൾക്കുള്ള അവകാശങ്ങൾക്ക് ഏകീകൃതമായി അംഗീകരിക്കപ്പെട്ട നിർവചനമോ സിദ്ധാന്തമോ ഇല്ലെന്ന് കുറഞ്ഞത് ഒരാളെങ്കിലും നിർദ്ദേശിക്കുന്നു.
കുട്ടികളുടെ ജീവിതവുമായി നിയമം കടന്നുകയറുന്ന ഘട്ടമായാണ് കുട്ടികളുടെ അവകാശ നിയമം നിർവചിച്ചിരിക്കുന്നത്.
അതിൽ ജുവനൈൽ കുറ്റകൃത്യങ്ങൾ, ക്രിമിനൽ നീതിന്യായ വ്യവസ്ഥയിൽ ഉൾപ്പെട്ടിരിക്കുന്ന കുട്ടികൾക്കുള്ള നടപടിക്രമങ്ങൾ, ഉചിതമായ പ്രാതിനിധ്യം, ഫലപ്രദമായ പുനരധിവാസ സേവനങ്ങൾ എന്നിവ ഉൾപ്പെടുന്നു.
സംസ്ഥാന പരിചരണത്തിൽ കുട്ടികൾക്കുള്ള ജാഗ്രതയും സംരക്ഷണവും; എല്ലാ കുട്ടികൾക്കും അവരുടെ വംശം, ലിംഗഭേദം, ലൈംഗിക ആഭിമുഖ്യം, ലിംഗ വ്യക്തിത്വം, ദേശീയ ഉത്ഭവം, മതം, വൈകല്യം, നിറം, വംശം അല്ലെങ്കിൽ മറ്റ് സവിശേഷതകൾ എന്നിവ പരിഗണിക്കാതെ വിദ്യാഭ്യാസം,   ആരോഗ്യ സംരക്ഷണവും ശുപാർശയും ഉറപ്പാക്കുന്നു.
അന്താരാഷ്ട്ര മനുഷ്യാവകാശ നിയമപ്രകാരം കുട്ടികൾക്ക് രണ്ട് തരത്തിലുള്ള മനുഷ്യാവകാശങ്ങളുണ്ട്.
അവർക്ക് പ്രായപൂർത്തിയായവരെപ്പോലെ തന്നെ അടിസ്ഥാനപരമായ പൊതു മനുഷ്യാവകാശങ്ങളുണ്ട്, എന്നിരുന്നാലും വിവാഹം കഴിക്കാനുള്ള അവകാശം പോലെയുള്ള ചില മനുഷ്യാവകാശങ്ങൾ പ്രായപൂർത്തിയാകുന്നതുവരെ പ്രവർത്തനരഹിതമാണെങ്കിലും, രണ്ടാമതായി, അവർക്ക് അവരുടെ ന്യൂനപക്ഷത്തിൽ അവരെ സംരക്ഷിക്കാൻ ആവശ്യമായ പ്രത്യേക മനുഷ്യാവകാശങ്ങളുണ്ട്.
അവലംബം പുറംകണ്ണികൾ Children's rights വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Child Rights Information Network International Bureau of Children's Rights Smile Foundation India "everychild.ca" Archived 2018-12-26 at the Wayback Machine .
child rights public awareness Campaign of British Columbia, Canada.
Resources include links and publications related to the Convention on the Rights of the Child .
ഗ്രന്ഥസൂചിക "Sri Lankan Army Warns Children can be Targets" .
Implementing Adolescent Reproductive Rights Through the Convention on the Rights of the Child" . Center for Reproductive Rights. "
Lessons in Terror: Attacks on Education in Afghanistan" Archived 2021-12-12 at the Wayback Machine . . Human Rights Watch. "
Burundi: Former Child Soldiers Languish in Custody" Archived 2008-10-18 at the Wayback Machine . . Human Rights Watch. "
Saudi Arabia: Follow U.N. Call to End Juvenile Death Penalty" Archived 2008-02-04 at the Wayback Machine . . Human Rights Watch. "
United States: Thousands of Children Sentenced to Life without Parole" Archived 2008-11-05 at the Wayback Machine . . Human Rights Watch. "
What Future: Street Children in the Democratic Republic of Congo" Archived 2022-01-21 at the Wayback Machine .
കുട്ടികളുടെ അവകാശ സംരക്ഷണ ദേശീയ സമിതി ഇംഗ്ലീഷ് വിലാസം https://ml.wikipedia.org/wiki/National_Commission_for_Protection_of_Child_Rights
2005ൽ, ഇന്ത്യൻ പാർലമെന്റ് പാസ്സാക്കിയ ,കുട്ടികളുടെ അവകാശ സംരക്ഷണ ദേശീയ സമിതി ആക്റ്റ് 2005  അനുസ്സരിച്ച്    കുട്ടികളുടെ അവകാശ സംരക്ഷണ ദേശീയ സമിതി (NCPCR: National Commission for Protection of Child Rights), 2007ൽ  രൂപീകരിക്കപ്പെട്ടു.
ഭരണഘടന വിഭാവനം ചെയ്തിരിക്കുന്ന  കുട്ടികളുടെ അവകാശ സംരക്ഷണ നിർദ്ദേശങ്ങളും, ഐക്യരാഷ്ട്ര സഭ സമ്മേളനത്തിലെ കുട്ടികളുടെ അവകാശ  പ്രഖ്യാപനം  ഉൾക്കൊണ്ടുമാണ്  ഇതിന്റെ രൂപീകരണം.
ഈ ആക്റ്റ് അനുസരിച്ച് കുട്ടികളുടെ പ്രായ പരിധി 18 വയസുവരെയാണ്‌.
സ്‌കൂളുകളിൽ, വിദ്യാർത്ഥികളുടെ പരാതികൾ പരിശോധിക്കാൻ  പ്രത്യേക നിരീക്ഷണ സെല്ലുകൾ രൂപീകരിക്കാൻ  കമ്മീഷൻ ആവശ്യപ്പെട്ടിരിക്കുകയാണ്..
കുട്ടികളുടെ നേരെയുണ്ടാകുന്ന മാനസികമായും ശാരീരികമായുള്ള ആക്രമണങ്ങൾ സെൽ പരിശോധിക്കും.
ലൈംഗിക പീഡനം, മാനസികമായുള്ള പീഡനം, വിവേചനം എന്നിവ സംബന്ധിച്ച്‌ വിദ്യാർത്ഥികളുടെ പരാതി ലഭിച്ചാൽ 48മണിക്കൂറിനകം ജില്ലാതല മേൽനോട്ട സമിതിയെ അറിയിക്കണം.
ശാരിരികമായുളള ശിക്ഷ, വിവേചനം, പരിഹാസം എന്നിവ സംബന്ധിച്ച്‌ വാർഷിക ഓഡിറ്റ്‌ നടത്തണം.
ഈ കണക്കുകൾ പൊതുജനങ്ങൾക്ക്‌ ലഭ്യമാക്കണം.
വിദ്യാർത്ഥികൾക്ക്‌ പീഡന രഹിത വിദ്യാഭ്യാസം ഉറപ്പു വരുത്തുന്ന സ്‌കൂളുകൾക്ക്‌ മാത്രമേ സംസ്‌ഥാന സർക്കാരുകൾ അനുമതി നൽകാവൂ.
6,632 വിദ്യാർത്ഥികളെ കേന്ദ്രീകരിച്ച്‌  2009-10 ൽ സമിതിനടത്തിയ സർവേയുടെ അടിസ്‌ഥാനത്തിലാണ്‌ മേല്പറഞ്ഞ  ശുപാർശകൾ.
സർവേയിൽ പങ്കെടുത്ത 6,623 വിദ്യാർത്ഥികളും പീഡനമുണ്ടായതായി അറിയിച്ചിരുന്നു.
ഈ വിദ്യാർത്ഥികളിൽ 75% വിദ്യാർത്ഥികളും മർദ്ദനമേറ്റതായി അറിയിച്ചു.
69% വിദ്യാർത്ഥികളുടെ മുഖത്തിനാണ്‌ അടിയേറ്റത്‌ .
0.4 % വിദ്യാർത്ഥികളെ അധ്യാപകർ വൈദ്യുതാഘാതമേൽപ്പിച്ചു.
പ്രധാന നിർദ്ദേശങ്ങൾ
അധ്യയന രീതി നവീകരിക്കാൻ അധ്യാപകർക്കായി ശിൽപശാലകൾ നടത്തണം  വിദ്യാർത്ഥികളുടെ ആത്മാഭിമാനം അംഗീകരിക്കണം.
മരുക്കുമരുന്ന്‌ ഉപയോഗം, കോപ്പിയടി,അക്രമ വാസന എന്നിവ തടയണം.
കുട്ടികളുടെ അവകാശങ്ങൾ സംരക്ഷിക്കാൻ സംസ്‌ഥാനകമ്മീഷനുകൾ രൂപീകരിക്കണം അവലംബം ↑ http://www.ncpcr.gov.in/index.htm
കുട്ടിക്കുഞ്ഞുതങ്കച്ചി ഇംഗ്ലീഷ് വിലാസം https://ml.wikipedia.org/wiki/Kuttikunhithankachi
പത്തൊമ്പതാം നൂറ്റാണ്ടിന്റെ അവസാനദശകത്തിൽ തിരുവിതാംകൂറിൽ മലയാള സാഹിത്യ രചനയിലേർപ്പെട്ടിരുന്ന അപൂർവ്വം സ്ത്രീകളിലൊരാളായിരുന്നു കുട്ടിക്കുഞ്ഞുതങ്കച്ചി (14 ഫെബ്രുവരി 1820 - 13 ഫെബ്രുവരി 1904).
പാർവ്വതീസ്വയംവരം, ശ്രീമതീസ്വയംവരം, മിത്രസഹമോക്ഷം, എന്നിങ്ങനെ  മൂന്നു ആട്ടക്കഥകൾ എഴുതി,  കൊട്ടാരം കളിയോഗത്തിൽ ഇവ അവതരിപ്പിച്ചിട്ടുണ്ട്.
ആട്ടക്കഥകളെക്കാൾ ശ്രദ്ധിക്കപ്പെട്ടത് അവരുടെ മറ്റു രചനകൾ ആണ്.